# Zápisnica

**zo zasadnutia Obecného zastupiteľstva obce Veľký Grob dňa 24.8.2017**

Prítomní:

starosta obce Viliam Rigo

poslanci: Zimermanová Vlasta, Popovičová Jana ,Ing. Fiala Vladimír, Uher Jaroslav,

hlavný kontrolór Mézeš Ľudovít

Neprítomní poslanci: Šenkárik Jozef (ospravedlnený), Fero Miroslav (ospravedlnený), Brinza Roman (ospravedlnený),

hostia: 3

(pozri prezenčná listina)

Účasťou 4 poslancov bolo zastupiteľstvo uznášania schopné.

**Program rokovania :**

1. Otvorenie zasadnutia
2. Určenie zapisovateľa
3. Voľba overovateľov zápisnice
4. Kontrola plnenia uznesení z predchádzajúcich zasadnutí OZ
5. Došlé spisy:

Došlý spis 376/2017 - Žiadosť o pomoc v oblasti poskytovania opatrovateľskej služby

1. Prevod pozemku medzi Obcou Veľký Grob a Máriou Hankovou

7. -Podanie žiadosti o NFP na realizáciu projektu „Rekonštrukcia, prístavba a dostavba obecnej

hasičskej zbrojnice“ - schválenie

-Financovanie projektu „Rekonštrukcia, prístavba a nadstavba obecnej hasičskej zbrojnice“ –

vo výške 5% z celkových oprávnených výdavkov - schválenie

8. Návrh VZN č.1/2017 o zásadách evidencie, vybavovania a kontroly vybavovania sťažností

a petícií v obci Veľký Grob - schválenie

9. Darovacia zmluva, Návrh na vklad, Prevod pozemku- schválenie

10. Informácie o vykonaných činnostiach v obci

11. Interpelácie a dopyty poslancov obecného zastupiteľstva

12. Diskusia

13. Návrh na uznesenie

14. Záver zasadnutia

**Priebeh zasadnutia:**

**1. Otvorenie zasadnutia**

Na úvod zasadnutia starosta obce Viliam Rigo privítal všetkých prítomných.

**2. Návrh a schválenie zapisovateľa**

Starosta obce navrhol za zapisovateľa : Janu Popovičovú

Hlasovanie :

ZA : 4

#### PROTI : 0

ZDRŽAL SA : 0

Navrhnutá Popovičová Jana bola v zmysle rozhodnutia obecného zastupiteľstva schválená za zapisovateľa.

**3. Návrh a schválenie overovateľov zápisnice**

Starosta obce navrhol za overovateľov zápisnice poslancov: Zimermanová Vlasta, Ing. Fiala Vladimír

Hlasovanie :

ZA : 4

#### PROTI : 0

ZDRŽAL SA : 0

Navrhnutí poslanci boli v zmysle rozhodnutia obecného zastupiteľstva schválení za overovateľov zápisnice.

**4.Kontrola plnenia uznesení z predchádzajúcich zasadnutí OZ**

Obecné zastupiteľstvo vo Veľkom Grobe berie na vedomie kontrolu plnenia uznesení z predchádzajúceho obdobia.

**5. Došlé spisy**

Došlý spis 376/2017

Žiadateľ: Ružová Záhrada n.o.,PhDr. Gabrišová Košecová Zuzana, riaditeľka,

**žiada o navýšenie základnej mzdy pre opatrovateľky z 435 eur na 520 eur mesačne.**

**Uznesenie č. 24/2017**

Obecné zastupiteľstvo vo Veľkom Grobe súhlasí s navýšením základnej mzdy opatrovateľky z 435 eur na 520 eur mesačne, v zmysle predloženej žiadosti , s platnosťou od 1.8.2017.

Hlasovanie :

ZA : 4

#### PROTI : 0

ZDRŽAL SA : 0

**6. Prevod pozemku medzi :**

Predávajúci: Obec Veľký Grob

Kupujúci: Hanková Mária

**Uznesenie č. 25/2017**

Obecné zastupiteľstvo vo Veľkom Grobe **súhlasí s prevodom pozemku** vzmysle Kúpnej zmluvy zo dňa 10.7. 2017 na pozemok, medzi :

1. **Predávajúci** : Obec Veľký Grob, IČO: 00 306 291, č. d. 272, 925 27 Veľký Grob, ktorá je výlučným vlastníkom nehnuteľnosti – parcela reg. „C“ č.1004/12 vinica vo výmere 389 m², katastrálne územie Veľký Grob, obec Veľký Grob, okres Galanta, zapísanej na LV č. 631, vedenom v katastri nehnuteľností Galanta.
2. **Kupujúci**: Mária Hanková nar.19.7.1962, bytom Veľký Grob 437, 925 27 Veľký Grob

**Predmet predaja: parcela KNC par. č. 1004/18 vinica vo výmere 77 m²**

Pre rozčlenenie parcely č. 1004/12 o výmere 389m² bol vyhotovený geometrický plán č. 18/2017 zo dňa 22.3.2017 Ing. Danielom Turcárom , overený Správou katastra Galanta dňa 3.4.2017, na základe ktorého vznikli dve novovytvorené parcely:

- KNC par. č. 1004/18 vinica vo výmere 77 m²

- KNC par. č. 1004/12 vinica vo výmere 312m²- je určená na výstavbu miestnej komunikácie

Obecné zastupiteľstvo vo Veľkom Grobe rozhodlo, že sa jedná o prípad hodný osobitného zreteľa podľa § 9a ods. 8 písm. e/ zákona SNR č.138/1991 Zb. o majetku obcí v znení neskorších predpisov, nakoľko sa jedná o parcelu **KNC par. č. 1004/18 vinica vo výmere 77 m²**, ktorú obec nevyužíva a priamo susedí s pozemkom kupujúceho. Záujmom obce je zabezpečiť riadnu starostlivosť o predmetný pozemok a znížiť náklady obce, ktoré si starostlivosť o pozemok vyžaduje.

Hlasovanie :

ZA : 4

#### PROTI : 0

ZDRŽAL SA : 0

Prijatie uznesenia o prevode nehnuteľnosti bolo schválené 3/5 väčšinou všetkých poslancov.

**7. Projekt „Rekonštrukcia, prístavba a nadstavba obecnej hasičskej zbrojnice“**

**- Návrh na schválenie podania Žiadosti o poskytnutie nenávratného finančného príspevku**

**(NFP) na realizáciu projektu „Rekonštrukcia, prístavba a nadstavba obecnej hasičskej**

**zbrojnice“.** Žiadosť podáva Obec Veľký Grob

**Uznesenie č. 26 /2017**

Obecné zastupiteľstvo obce Veľký Grob **schvaľuje** predloženie žiadosti o NFP vo výške 30 000 eur na realizáciu projektu „Rekonštrukcia, prístavba a nadstavba obecnej hasičskej zbrojnice“, ktorá bude slúžiť pre zabezpečenie činnosti dobrovoľného hasičského zboru (DHZ ) vo Veľkom Grobe, v zmysle predloženého návrhu.

Hlasovanie :

ZA: 4

PROTI: 0

ZDRŽAL SA: 0

**-Návrh na schválenie 5 % krytia z celkových oprávnených nákladov NFP na realizáciu**

**projektu „Rekonštrukcia, prístavba a nadstavba obecnej hasičskej zbrojnice“**

**z finančných prostriedkov obce**

**Uznesenie č.27 /2017**

Obecné zastupiteľstvo vo Veľkom Grobe **schvaľuje** 5 % krytie z finančných prostriedkov obce ( 1500 eur) z celkových oprávnených nákladov NFP na realizáciu projektu „Rekonštrukcia, prístavba a nadstavba obecnej hasičskej zbrojnice.

Hlasovanie :

ZA: 4

PROTI: 0

ZDRŽAL SA: 0

**8. Návrh VZN č.1/2017 o zásadách evidencie, vybavovania a kontroly vybavovania sťažností a petícií v obci Veľký Grob**

**Uznesenie 28/2017**

Obecné zastupiteľstvo vo Veľkom Grobe **schvaľuje** VZN č.1/2017 o zásadách evidencie, vybavovania a kontroly vybavovania sťažností a petícií v obci Veľký Grob v zmysle predloženého

návrhu.

Hlasovanie:

ZA: 4

PROTI: 0

ZDRŽAL SA: 0

**9. Darovacia zmluva na pozemok a návrh na vklad**

**Darca: Miroslav Steinhübel**

**Obdarovaný: Obec Veľký Grob**

**Uznesenie č. 29 /2017**

Obecné zastupiteľstvo vo Veľkom Grobe súhlasí s „Darovacou zmluvou“ uzatvorenou medzi Miroslavom Steinhübelom, rodeným Steinhübel, bytom Hollého 2154/3, 903 01 Senec a Obcou Veľký Grob, so sídlom 925 27 Veľký Grob 272, zastúpenou Viliamom Rigom starostom obce a s „Návrhom na vklad vlastníckeho práva“.

Hlasovanie

ZA: 4

PROTI: 0

ZDRŽAL SA: 0

**- Prevod pozemku**

**Uznesenie č. 30 /2017**

Obecné zastupiteľstvo vo Veľkom Grobe súhlasí s prevodom pozemku medzi:

1. Darca: Miroslav Steinhübel, rodený Steinhübel, bytom Hollého 2154/3, 903 01 Senec, ktorý je 2/6 podielovým spoluvlastníkom nehnuteľnosti parcely reg. „E“ č. 79 vo výmere 493m2, druh pozemku orná pôda.

2. Obdarovaný: Obec Veľký Grob, so sídlom 925 27 Veľký Grob 272, zastúpená Viliamom

Rigom, starostom obce, ktorá je 4/6 podielovým spoluvlastníkom nehnuteľnosti parcely reg.

„E“ č. 79 vo výmere 493m2, druh pozemku orná pôda.

Predmetom darovania je nehnuteľnosť parcely reg. „E“ č. 79 vo výmere 493m2, druh pozemku-orná pôda, spoluvlastnícky podiel 2/6, ktorú sa darca rozhodol darovať obdarovanému.

Obdarovaný predmet darovania „pozemok“ prijíma.

Obecné zastupiteľstvo vo Veľkom Grobe rozhodlo, že sa jedná o prípad hodný zreteľa podľa § 9a ods. 8 písm. e/ zákona SNR č.138/1991 Zb. o majetku obcí v znení neskorších predpisov,

nakoľko obec bude výlučným vlastníkom predmetnej parcely, s možnosťou využitia podľa vlastného uváženia.

Hlasovanie

ZA: 4

PROTI: 0

ZDRŽAL SA: 0

Prijatie uznesenia o prevode nehnuteľnosti bolo schválené jednomyseľne.

**10. Informácie o vykonaných činnostiach v obci**

Starosta obce podal informáciu :

* spoločenskú akciu, pod názvom „Obecné dni“, ktorá sa uskutočnila dňa 19.8.2017, síce za upršaného počasia, vyhodnotil ako úspešnú. Poďakoval všetkým zainteresovaným, ktorí sa na príprave a realizácii akcie podieľali.
* na stavbe „Projekt - 18 bytovka“ bol vykonaný kontrolný deň, na stavbe vznikol 3 týždňový sklz prác
* dňa 2.9.2017 sa bude konať športové podujatie Veľkogrobský triatlon 2017, pod hlavičkou Human Motors
* rekonštrukcia škôlky pokračuje pokládkou kobercov

**11. Interpelácie a dopyty poslancov obecného zastupiteľstva**

Príspevok 11.1.

Popovičová Jana \_ požiadala o podanie informácie, či obec disponuje nejakým aktuálnym vyjadrením alebo posudkom o technickom stave všetkých premostení v našej obci, či spĺňajú všetky bezpečnostné kritériá. Zároveň odporúča osloviť a požiadať vlastníkov týchto mostov aby v prípade potreby tieto opravili a obnovili (nafarbiť) železné konštrukcie.

Reakcia k príspevku 11.1.

Starosta obce Rigo Viliam konštatoval, že obec takýmito informáciami nedisponuje.

Príspevok 11.2.

Popovičová Jana \_ podala dotaz , kedy bude zastupiteľstvu predložená správa z kontrolnej činnosti za 1 polrok 2017 a kedy bude predložený plán kontrolnej činnosti hlavného kontrolóra na 2 polrok 2017 ? Zákon 369 Z. z. o obecnom zriadení , časť a) § 18f\_odst b, stanovuje , že hl kontrolór má 2 x ročne predkladať návrh kontrolnej činnosti a 2 x ročne predložiť správu z tejto vykonanej činnosti.

Reakcia k príspevku 11.2.

Hlavný kontrolór Mézeš Ľudovít uviedol, že správa z kontrolnej činnosti za 1. polrok 2017 ako aj plán kontrolnej činnosti za 2. polrok 2017 sú už pripravené k zverejneniu. Požadované správy budú predložené na najbližšom zasadnutí Zastupiteľstva.

**12. Diskusia:**

Do diskusie sa neprihlásil žiadny zo zúčastnených

**13. Návrh na uznesenie**

**14. Záver zasadnutia**

Starosta obce poďakoval prítomným za účasť.

Vo Veľkom Grobe zapísala dňa 24.8.2017 Popovičová Jana

Viliam Rigo

starosta obce